שאלה: למה להתפלל בכלל?: שמי אורית ואני בת 14. לפני ארבעה חודשים דוד שלי נפטר מסרטן אחרי חצי שנה של תפילות שלא נענו. עכשיו התחילו לעלות לי שאלות כמו: למה להתפלל? למה אנחנו חיים בכלל הרי בסופו של דבר אנחנו מתים אז מה הקטע?? אשמח לתשובה.
תשובה: לך אורית! השאלה שלך היא שאלה לא פשוטה שרבים מאיתנו יכולים לא רק להזדהות אלא גם לזעוק כמוך. כל אחד ברמתו הוא. אם זה פטירת קרוב או משהו שמאוד רוצים אבל לא זוכים לו. לכן, דבר ראשון סליחה עם קצת התעכבנו עם התשובה והרגשת תלויה באויר. שנית, בשביל להבין למה התפלה לא נענתה נשתדל להסביר מה זה תפלה. אבא, כואב לי הבטן! הרבה פעמים אנחנו גדלים על זה שתפלה זה הזמן לשנו לדבר עם הקב"ה ולבקש מה שאנחנו רוצים והאמת, זה נכון. כשאנחנו מתפללים אנחנו פונים אל הקב"ה ושופכים שיח לפני אבינו שבשמים, אבל זה לא רק זה. התפלה היא דבר עמוק שמקשר אותנו להקב"ה. כחלק מזה יש את הבקשות שלנו שאנחנו מבקשים כי אנחנו גם רוצים לגלות ולהראות לעולם את הקב"ה וזה קשור לרצון שלנו שיהיה טוב. הענין הוא שפה אנחנו מתנגשים עם בעיה. הרבה פעמים אנחנו בטוחים שאנחנו יודעים מה טוב והענין הוא שזה לא כך. אנחנו חושבים שאנחנו יודעים מה טוב ופועלים שזה יהיה, אבל אף אחד מאיתנו לא יכול לחתום שמשהו אחד הוא יותר טוב מהשני. זה גם משהו שאנחנו אומרים בתפלה "פותח את ידך ומשביע לכל חי רצון". עם כל הבקשות שלנו של "עיני כל אליך ישברו ואתה נותן להם את אכלם בעתו" מה שהקב"ה נותן לנו הוא לא אוכל אלא רצון. הרצון הזה קשור לחיבור לקב"ה. זה לא אומר שזה תמיד קל ולא תמיד יודעים ומבינים מדוע דברים כאלה ואחרים קורים בעולם. מה שכן, גם אם מה שאנחנו רוצים הוא לא מה שהקב"ה נותן לנו הוא בכל זאת מעניק לנו. הוא נותן לנו רצון. נכון, על פניו, זה לא מה שאנחנו מבקשים אבל זה משהו גדול. מה זה אומר בפועל? אנחנו מקבלים תשובה לבקשה שלנו אבל לא תמיד זה מה שאנחנו רוצים. לפעמים התשובה היא לא. אני יודע שזה נשמע קצת מסובך וגבוה. לכן, נביא משל. לפעמים זה כמו ילד שמבקש המון המון המון ממתקים מההורים. ההורים ב"ה אנשים חכמים והם יודעים שאם הם יתנו לילד את כל הממתקים שהוא ירצה, יהיו לו בעיות בשיניים וגם כאבי בטן אז הם לא נותנים לילד את הממתקים. זה לא שהם הורים רעים אלא הם רוצים שלילד יהיה טוב, דבר שגם הילד רוצה אבל הביטוי של אותו טוב הוא שונה ממה שהוא רוצה. ההורים בסוף מעניקים לילד את רצונו אבל לא את מה שהוא רוצה, לא נתנו לו ממתקים. אז למה להתפלל? דבר ראשון, זה פועל על הרצון שלנו. כשמתפללים באמת ומתקרבים לקב"ה אז אנחנו מבררים את הרצון שלנו. דבר שני, גם אם התפלה לא נענתה בצורה שבה רצינו, היא לא "הולכת לאיבוד" אלא היא משפיעה בעולם, ולא רק עלינו, אלא על כולם. בנקודה הזו אפשר להרחיב ולהרחיב אבל אני חושב שאם באמת אנחנו מפנימים את הנקודה הקודמת שתפלה זה לא רק בקשות מהקב"ה וציפייה שהוא ימלא אותם רק כי ביקשנו, אז גם נבין בצורה יותר עמוקה את התפלה ואת ההתעלות שיש כשאנחנו מתפללים וגם למה אנחנו חיים. אבל, בנקודה האחרונה של החיים נשתדל להרחיב טיפה. חיים החיים שלנו הם טיפה יותר גדולים מאשר מה שאנחנו חושבים. זה לא שכשהנשמה נפרדת מהגוף אז זהו. הרי גם אחרי שמישהו נפטר יכולה להיות לו "עלית נשמה"(ולא נרחיב על זה פה). החיים הם מושג יותר רחב רק מאשר מה שאנחנו נוטים להגדיר לחיים. וזה בלי קשר לכך שלכל אחד מאיתנו יש תפקיד בעולם ולפעמים הוא מתבצע בשעת הפטירה או דווקא בגלל שמישהו נפטר. הרי ח לימדו אותנו שצדיקים במיתתם קרויים חיים ורשעים בחייהם קרויים מתים, כפי שמופיע בגמרא בברכות. זה לא סתם. זה קשור לכל מה שאמרנו גם קודם על התפלה. החיים האמיתיים זה קשור בעבודת ה  וכמה אנחנו קרובים לקב"ה. לכן, ערך החיים הוא במה שאנחנו נותנים להם. הערך ניתן לפי ההשקעה שלנו בה. לפעמים אנחנו לא מבינים עד כמה אנחנו משפיעים במעשים הקטנים שלנו וכמה אנחנו מקרבים את הגאולה במעשים שלנו. החיים שלנו הם חלק ממכלול מאוד גדול ולכל אחד חלק בזה. לכל אחד חלק בהתקדמות של העולם. החלק הזה תלוי בו. בשביל זה אנחנו חיים - בשביל לייחד את שמו של הקב"ה. נשמע מחייב? נכון! נשמע גדול? אמת! אבל אלו החיים שלנו וזה קשור בחלק אלוק ממעל שהקב"ה נפח בנו. את כל הנקודה הזו אפשר להרחיב אבל בסופו של דבר זה קשור להבנה שהחיים הם לא רק איך שאנחנו מסכלים עליהם במובן הפשוט - כמה זמן הנשמה נמצאת בגוף ושהכל סובב אותנו אלא משהו יותר רחב, בדומה גם לתפלה שההסתכלות עליה היא לא רק שיחה עם הקב"ה ובקשה ממנו אלא חיבור עם הקב"ה. הדברים האלה לפעמים נדמים כגבוהים, לכן צרפנו קישורים לשאלות דומות לשאלה שלך שעלו בעבר שיש בהן נקודות נוספות שאולי תוכלי למצוא בהן תשובה לשאלות שלך. ידיד שלי נפטר - איך התפילה שלי משפיעה על האחר? - חברה שלי נפטרה - לאן כל התפילות נעלמו?! - התפללתי לרפואת מישהי והיא נפטרה! למה התפילה לא עזרה? - אז למה אני פה בעצם? - אחי התאום נפטר כשהיינו בני חצי שנה - מקווים שהדברים עזרו. אם עדין יש כמה דברים שלא ברורים או עוד נקודות לחידוד ואפילו שאלות חדשות בשמחה נשתדל לעזור. שנזכה כולנו להידבק בה  ושוב פעם מחילה שקצת התעכבנו עם התשובה. מן השמים תנוחמו, נתנאל netanelweil gmail.com